തളിപ്പറമ്ബിലെ വിഭാഗീയത മൂര്ച്ഛിക്കുന്നു നഗരത്തില് ശക്തിപ്രകടനം നടത്താന് വിമത വിഭാഗം ഒരുങ്ങുന്നു സോഷ്യല് മീഡിയയിലും പോര് കനക്കുന്നു ഒഞ്ചിയത്തെ ടിപി വിപ്ലവ പേടിയില് സിപിഎം പാര്ട്ടി കോണ്ഗ്രസ് കഴിയും വരെ നടപടിയുണ്ടാകില്ല മുരളീധരനെ അനുനയിപ്പിക്കാനും നീക്കം കണ്ണൂര്: തളിപ്പറമ്ബില് സി.പി. എം വിഭാഗീയത പരസ്യപോരിലേക്ക് നീങ്ങുന്നു.തളിപ്പറമ്ബ് നോര്ത്ത് ലോക്കല്കമ്മിറ്റിക്കെതിരെ തളിപ്പറമ്ബ് നഗരത്തില് ശക്തിപ്രകടനം നടത്താനൊരുങ്ങുകയാണ് വിമതനേതാവ് കോമത്ത് മുരളീധരനെ അനുകൂലിക്കുന്ന വിഭാഗം. പാര്ട്ടി നേതൃത്വത്തിനെതിരെ കനത്ത വെല്ലുവിളിയുയര്ത്തി സ്ത്രീകളടക്കമുള്ളവര് പാര്ട്ടി ഗ്രാമങ്ങളില് നിന്നും പ്രകടനത്തിനെത്തുമെന്നാണ് സൂചന. രാത്രിയിലെ പ്രകടനമൊഴിവാക്കി പകല് തന്നെ പ്രതിഷേധ പ്രകടനം നടത്താനാണ് വിമത വിഭാഗം ആലോചിക്കുന്നത്. ഇതിനായുള്ള അണിയറ ചര്ച്ചകള് സോഷ്യല് മീഡിയയില് നടന്നു കൊണ്ടിരിക്കുകയാണ്.പാര്ട്ടി ഗ്രാമങ്ങളില് നിന്നും സമ്മേളനത്തെ തുടര്ന്നുണ്ടായ വെല്ലുവിളി സി.പി. എം നേതൃത്വത്തെ വെള്ളം കുടിപ്പിക്കുന്നുണ്ട്. താല്ക്കാലികമായി വിമത വിഭാഗത്തിനെതിരെ നടപടിയെടുക്കേണ്ടെന്നു പാര്ട്ടി ജില്ലാ നേതൃത്വം തീരുമാനിച്ചിട്ടുണ്ടെങ്കിലും പേരാമ്ബ്രയിലേതിനെക്കാള് രൂക്ഷമായ സാഹചര്യമാണ് തളിപ്പറമ്ബിലെതെന്നാണ് പാര്ട്ടി ജില്ലാ നേതൃത്വത്തിന്റെ വിലയിരുത്തല്. ഇതിനിടെ സി.പി. എം തളിപ്പറമ്ബ് നോര്ത്ത്് ലോക്കല് സമ്മേളനത്തില് മുന് സിപിഐക്കാരനായ പുല്ലായിക്കൊടി ചന്ദ്രനെ സെക്രട്ടറിയായി വീണ്ടും തെരഞ്ഞെടുത്തതില് പ്രതിഷേധിച്ചു മൂന്ന് ബ്രാഞ്ച് സെക്രട്ടറിമാര് പാര്ട്ടി നേതൃത്വത്തിന് രാജിക്കത്തു നല്കിയത് സ്്ഥിതി വഷളാക്കിയിട്ടുണ്ട്. വിമത സി. പി. എം നേതാവ് കോമത്ത് മുരളീധരനെ അനുകൂലിക്കുന്നവരാണ് രാജിക്കത്തു നല്കിയത്. മാന്ധം കുണ്ട് കിഴക്ക്, പടിഞ്ഞാറ് ബ്രാഞ്ച്് സെക്രട്ടറിമാരും പുളിപ്പറമ്ബ് പടിഞ്ഞാറ് ബ്രാഞ്ച് സെക്രട്ടറിയുമാണ് കഴിഞ്ഞ ദിവസം രാജിക്കത്തു നല്കിയത്. എന്നാല് ഈക്കാര്യം പാര്ട്ടി നേതൃത്വം ഇതുവരെ സ്ഥിരീകരിച്ചിട്ടില്ല. അങ്ങനെയൊരു രാജിയുണ്ടായിട്ടില്ലെന്നാണ് പാര്ട്ടി നേതൃത്വം പുറമെയ്ക്കു പറയുന്നത്. രാജി നല്കിയതവരെ പിന്തിരിയിപ്പിക്കാനുള്ള അണിയറ നീക്കങ്ങള് നേതൃത്വം നടത്തിവരികയാണെന്നാണ് സി.പി. എം കേന്ദ്രങ്ങളില് നിന്നും ലഭിക്കുന്ന സൂചന.തളിപ്പറമ്ബ് നോര്ത്ത് ലോക്കല്കമ്മിറ്റിയിലെ വിഭാഗീയ പ്രശ്നങ്ങള് മറ്റിടങ്ങളിലേക്ക് പടരാതിരിക്കാനുള്ള ശ്രമങ്ങളാണ് നേതൃത്വം നടത്തുന്നത്. ഏരിയാ സമ്മേളനത്തിനു ശേഷം വിഷയം ചര്ച്ചചെയ്യാമെന്നാണ് ജില്ലാ നേതൃത്വത്തിന്റെ നിലപാട്. നോര്ത്ത് ലോക്കല് കമ്മിറ്റി സെക്രട്ടറിയായി പുല്ലായിക്കൊടി ചന്ദ്രനെ വീണ്ടും തെരഞ്ഞെടുത്ത വിഷയ നവംബര് 25ന് തളിപ്പറമ്ബ് സൗത്തിലെ കൂവോട് എ.കെ.ജി സ്റ്റേഡിയത്തില് നടക്കുന്ന ഏരിയാ സമ്മേളനത്തില് ചൂടേറിയ ചര്ച്ചയ്ക്കിടയാക്കുമെന്നാണ് സൂചന. തല്ക്കാലം നേതൃത്വം വെടിനിര്ത്താന് ജില്ലാ നേതൃത്വം ആവശ്യപ്പെട്ടിട്ടുണ്ടെങ്കിലും സമൂഹമാധ്യമങ്ങളില് പ്രവര്ത്തകര് തമ്മില് ചേരിപ്പോരു രൂക്ഷമാണ്. പാര്ട്ടി വിരുദ്ധ പ്രവര്ത്തനങ്ങള് നടത്തിയതിന് സി.പി. ഐയില് നിന്നും പുറത്താക്കിയ നേതാവിനെ പാര്ട്ടി ചുമക്കേണ്ട കാര്യമില്ലെന്നാണ് പുല്ലായിക്കൊടി ചന്ദ്രനെ പേരെടുത്തു പറയാതെ വിമത വിഭാഗം വിമര്ശിക്കുന്നത്. എന്നാല് നോര്ത്തിലെ കലാപംകീഴാറ്റൂര് ദേശീയ പാതാ വിരുദ്ധ സമരം പോലെ ചായക്കോപ്പയിലെ കൊടുങ്കാറ്റായി മാറുമെന്ന് അദ്ദേഹത്തെ അനുകൂലിക്കുന്നവരും പരിഹസിക്കുന്നു.പുല്ലായിക്കൊടിക്കെതിരെ സോഷ്യല് മീഡിയയില് സി.പി. ഐ പ്രവര്ത്തകരും ഒളിഞ്ഞും തെളിഞ്ഞും വിമര്ശനമുന്നയിക്കുന്നുണ്ട്. പാര്ട്ടി പ്രവര്ത്തകരെപ്പോലും നേരിട്ടറിയാത്തയാളെ ലോക്കല് സെക്രട്ടറിയായി വീണ്ടും തെരഞ്ഞെടുത്തതിനെന്തിനാണെന്നാണ് പുല്ലായിക്കൊടിയെ എതിര്ക്കുന്നവര് സോഷ്യല്മീഡിയയിലൂടെ ചോദിക്കുന്നത്. മുന്തളിപ്പറമ്ബ് നഗരസഭാ പ്രതിപക്ഷ നേതാവും ഏരിയാകമ്മിറ്റിയംഗവുമായ കോമത്ത് മുരളീധരനെ പാര്ട്ടി നേതൃത്വത്തില് നിന്നുമൊഴിവാക്കിയതോടെയാണ് തളിപ്പറമ്ബ് നോര്ത്തില് പ്രശ്നങ്ങള് തുടങ്ങിയത്. ബക്കളം പാര്ത്ഥാസ് കണ്വെന്ഷന് സെന്റര് സംരഭകന് പാറയില് സാജന് ആത്മഹത്യ ചെയ്ത സംഭവത്തില് അന്നത്തെ ആന്തൂര് നഗരസഭാ ചെയര്പേഴ്സനും സി.പി. എം കേന്ദ്രകമ്മിറ്റിയംഗവുമായ എം.വി ഗോവിന്ദന്റെ ഭാര്യ പി.കെ ശ്യാമളയ്ക്കെതിരെ നിലപാടു സ്വീകരിച്ചതോടെയാണ് ജനകീയ അംഗീകാരമുള്ള നേതാക്കളിലൊരാളായ കോമത്ത് മുരളീധരന് സി.പി. എം നേതൃത്വത്തിന്റെ കണ്ണിലെ കരടായി മാറിയത്. ഇതിനു ശേഷം പാര്ട്ടി വേദികളില് നിന്നും പടിപടിയായി മുരളീധരനെ തഴയാന് തുടങ്ങുകയായിരുന്നു. തളിപ്പറമ്ബ് നഗരത്തിലെ ആധാരമെഴുത്തു ജീവനക്കാരന് കൂടിയായ കോമത്ത് മുരളീധരന് അണികള്ക്കു ഏറെ സ്വീകാര്യനായ നേതാവു കൂടിയാണ്. തളിപ്പറമ്ബില് യു.ഡി. എഫ് ഉയര്ത്തുന്ന ഏതുതരം വെല്ലുവിളിയും നെഞ്ചുറപ്പോടെ നേരിടുന്ന നേതാവായാണ് അദ്ദേഹം പാര്ട്ടി പ്രവര്ത്തകര്ക്കിടെയില് വിശേഷിപ്പിക്കപ്പെടുന്നത്. സി.പി. ഐയില് നിന്നും പാര്ട്ടി വിരുദ്ധപ്രവര്ത്തനങ്ങള്ക്കു പുറത്താക്കപ്പെട്ട പുല്ലായിക്കൊടി ചന്ദ്രനെ കോമത്തിനു പകരം പാര്ട്ടി നേതൃത്വം ഉയര്ത്തിക്കാട്ടാന് തുടങ്ങിയതോടെയാണ് പാര്ട്ടിക്കുള്ളില് അതൃപ്തി പുകയാന് തുടങ്ങിയത്. കഴിഞ്ഞ നിയമസഭാ തെരഞ്ഞെടുപ്പില് തളിപ്പറമ്ബ് നിയമസഭാ തെരഞ്ഞെടുപ്പില് മത്സരിച്ച എം.വി ഗോവിന്ദനു പ്രതീക്ഷിച്ചത്രഭൂരിപക്ഷം ലഭിക്കാത്തതിനെ തുടര്ന്ന് പാര്ട്ടി നേതൃത്വത്തിന്റെ ചൂണ്ടുവിരല് കോമത്തിനു നേരെ തിരിയുകയായിരുന്നു. ഇതോടെയാണ് പാര്ട്ടി നേതൃത്വം നിലപാടു കൂടുതല് കര്ക്കശമാക്കിയത്. എന്നാല് തളിപ്പറമ്ബ് നോര്ത്തിലെ ഭൂരിഭാഗം ബ്രാഞ്ചു സെക്രട്ടറിമാരും ലോക്കല് കമ്മിറ്റിയംഗങ്ങളും കോമത്തിനൊപ്പം അടിയുറച്ചു നില്ക്കുന്നവരാണ്. കഴിഞ്ഞ ലോക്കല്സമ്മേളനത്തില് പുല്ലായിക്കൊടിയെ അനുകൂലിക്കുന്നവരെ നേതൃത്വം തിരുകിക്കയറ്റുന്നുവെന്നാരോപിച്ചു കോമത്ത് മുരളീധരന് സമ്മേളനം കഴിയുന്നതിനു മുന്പേ ഇറങ്ങിപ്പോയത് നേതൃത്വത്തെ ഞെട്ടിച്ചിരുന്നു. ഇതോടെയാണ് തളിപ്പറമ്ബിലെ വിഭാഗീയ പ്രശ്നങ്ങള് സി.പി. എം പാര്ട്ടി ഇരുമ്ബറ ഭേദിച്ചു പുറത്തു വന്നു തുടങ്ങിയത്. എരിതീയില് എണ്ണയൊഴിക്കുന്നതു പോലെ കഴിഞ്ഞ നിയമസഭാതെരഞ്ഞെടുപ്പില് മത്സരിച്ച എം.വി ഗോവിന്ദനു പാര്ട്ടി ശക്തി കേന്ദ്രങ്ങളില് വോട്ടു ചോര്ന്നതോടെ വിമതവിഭാഗം സി.പി. എമ്മിന്റെ സംഘടനാസംവിധാനത്തെ ചോദ്യം ചെയ്യുന്ന അവസ്ഥയിലേക്കെത്തിയെന്ന പ്രചരണവുമുണ്ടായി. ഒഞ്ചിയത്തു ടി.പി ചന്ദ്രശേഖരന് പാര്ട്ടി നേതൃത്വത്തെ വെല്ലുവിളിച്ചതു തളിപ്പറമ്ബില് ആവര്ത്തിക്കാതിരിക്കാന് നയപരമായി വിഷയങ്ങള് പരിഹരിക്കുകയെന്ന ലൈനാണ് ജില്ലാ നേതൃത്വം സ്വീ്കരിക്കുന്നത്. എന്നാല് കണ്ണൂര് ഏപ്രിലില് കണ്ണൂരില് നടക്കുന്ന പാര്ട്ടി കോണ്ഗ്രസിനു ശേഷം പാര്ട്ടി അച്ചടക്കലംഘനം നടത്തിയവര്ക്കെതിരെ കടുത്ത നടപടിയുണ്ടാകുമെന്നും സൂചനയുണ്ട്. Stories you may Like